google/wiki40b huggingface dataset:
Fanta

Ajalugu

Teise maailmasõja puhkedes kehtestas USA Saksamaa-vastase kaubandusblokaadi. Seetõttu tekkisid The Coca-Cola Company tehastel Saksamaal raskused Coca-Cola siirupi impordiga. Et vältida sellest tulenevat tehaste sulgemist, otsustas ettevõte muuta Saksamaa tehased iseseisvaks. Max Keith, kellele oli usaldatud vastloodud Coca-Cola Deutschlandi juhtimine, asus looma uut jooki, millega võiks asendada ameeriklaste Coca-Cola, kasutades vaid kohalikke tooraineid. 1940. aastaks jõutigi toonase peakeemiku dr Scheteligi juhtimisel uue joogini. Jook oli apelsinimaitseline ning selle ühe põhikomponendina kasutati vadakut. Tootmiseni jõuti 1941. aastal; aastatel 1942–1949 lõpetati Coca-Cola tootmine Saksamaal täielikult ning selle asemel toodeti Fantat.
Fanta nime pakkus välja ettevõtte veteranist müügimees Joe Knipp. Idee tekkis sellest, et Max Keith viis nime leidmiseks läbi ajurünnaku ning õhutas nime leidmiseks fantaasiat kasutama, mispeale Joe Knipp oligi pakkunud nimeks Fanta!
Pärast sõda taastas The Coca-Cola Company oma õigused ning sai sellega kaasa tehased, valemid ja ka Fanta kaubamärgi koos sõjaajal teenitud kasumiga, kuid joogi tootmine lõpetati ülevõtmise järel.
Et paremini konkureerida Pepsiga, mis oli 1950. aastail edukalt uute toodetega turule tulnud, hakkas The Coca-Cola Company 1955. aastal taas Fantat tootma.

Koostis

Apelsini Fanta: vesi, suhkur, apelsinimahl kontsentraadist (5%), apelsiniekstrakt, süsihappe gaas, happesuse regulaator sidrunhape E330, antioksüdant askorbiinhape (L-) E300, stabilisaator guarkummi E412, toiduvärv karoteenide segud E160a
Aasia Arengupank

Aasia Arengupank (inglise Asian Development Bank; lühend ADB või vahel ka AsDB) on riikidevaheline arendustegevuse rahastamise asutus, mille eesmärk on vaesuse vähendamine Aasias ja Vaikse ookeani piirkonnas.
Aasia Arengupanga president on alates aprillist 2013 Takehiko Nakao.
SRK suvine kokkutulek

Suvise kokkutuleku ajalugu ja vallad

Suvise kokkutuleku toimumiskohad on kindlaks määratud kuni 2025. aastani, kui kokkutulek peetakse Ruuki vallas.

Kokkutuleku tunnusobjektid

Suvise kokkutuleku kõige selgemad tunnusobjektid on kokkutulekutelk, piduvärav ja lipurivi. Enne mobiiltelefonide üldiseks muutumist oli mitu meetrit pikk teadetetahvel selgelt nähtav tunnusobjekt.
Kokkutulekutelk ehk suurtelk on 80 meetrit pikk ja 35 meetrit lai. Telgis on istekohad 4200 inimesele. Enne kui telk oli kasutusel, peeti suviseid kokkutulekuid kirikutes ja teistes avalikes kogunemiskohtades. Kokkutulekutelk oli esimest korda kasutusel 1938. aastal Kajaanis. Suvisel kokkutulekul Oripääs 2009. aastal võeti kasutusele neljas suvise kokkutuleku telk.
Piduvärav kujutab kokkutuleku motot, mis valitakse Piiblist. Moto on ka kirjutatud värava peale. Esimest korda ehitati värav 1949. aastal Haapajärvi vallas, kus motoks oli "Sa oled hästi teinud, et sa tulid" (soom. "Sinä teit hyvin kun tulit").
Lipurivis on praegu kuusteist lippu, kuna alguses, 1932. aastal Iisalmi vallas kasutati Soome peale ainult Rootsi, Norra ja Ühendriikide lippe. Lipud on prantsuse tähestiku järjestuses. Kui Soome tegutseb Euroopa liidu eesistujana, on lipurivis ka Euroopa Liidu lipp. Jämijärvi kokkutulekul 1991. aastal võis kurioosumina näha, et tegelikult ateistlike Nõukogude lipp lehvis lippude hulgas. Pyhäjoki kokkutulekul lehvis 19 lippu, millest uusimad olid Senegali ja Ecuadori lipp. Lipud kujutavad neid riike, kus SRK korraldab reeglipäraseid kokkutulekuid.
Raadio- ja kõlarimast on suurtelgi juures. Mast ise on 24 meetrit kõrge, aga koos piksevardaga on selle pikkus 30 meetrit. Mast koosneb neljast kuuemeetrisest elemendist. See kannab häält üle raadiosagedustele kuue saateantenni kaudu. Mastil on ka 20 suurt kõlarit, mille abil hääl kõlab üle kokkutulekualale. Esimene suvise kokkutuleku raadioülekanne toimus Kemis 1939. aastal.

Suvised kokkutulekud väljaspool Soomet

Lisaks Soomele korraldatakse samasuguseid suviseid kokkutulekuid teistes riikides, näiteks Põhja-Ameerikas, Rootsis, Venemaal ja Eestis. Need pole nii suured kui Soomes korraldatud, aga kava on sama – jutlused ja laulud.
Tee õnnele

"Tee õnnele" (originaalpealkirjaga "Wege zum Glück") on saksa seriaal, mille tootmist alustati 2005. aastal. Lool pidi algselt olema 250 osa, aga seriaal sai Saksamaal nii populaarseks, et vändati veel 3 hooaja jagu osi.
Viljandi vana kalmistu

Viljandi vana kalmistu on kalmistu Viljandis. Kalmistu pindala on umbes 7 ha.
Kalmistu on asutatud 1773. aastal.
Kalmistu piiridesse jääb Viljandi Garnisoni kalmistu, Viljandi Saksa sõjaväekalmistu ja Viljandi Vabadussõjas langenute ühiskalmistu.
Kalmistul asub riiklik kunstimälestis, August Weizenbergi skulptuur "Naine ankruga".
Varudi mõis

Varudi mõis (saksa keeles Wardes) oli rüütlimõis Viru-Nigula kihelkonnas Virumaal.
Mõisat mainiti esimest korda 17. sajandi keskel.
1665 jagati Varudi mõis Uue- ja Vana-Varudi mõisaks.
1849 sai Uue- ja Vana-Varudi mõisa omanikuks Carl Raphael von Schilling.
Linnavald

Linnavald oli 1816. aasta Eestimaa talurahvaseaduses ettenähtud seisuslik omavalitsusüksus.
Seaduse § 112, 113 ja 115 alusel oli Eestimaa linnades elavatel talupoegadel õigus asutada seisusliku omavalitsusüksusena linnavald (Linna-Koggodus). Seda õigust ei tühistatud ka 1858. aasta talurahvaseadusega.
Linnavalla asutamiseks kutsus Tallinna politseimeister 30. juulil/11. augustil 1817 enda juurde Tallinnas ja Toompeal elavad talupojad ja laskis neil endi hulgast valida kogukonna vanemaiks Madis Adamsoni ja tema abiliseks Jüri Hansoni ning kogukonna eestseisjaiks (Vorsteher) Johann Hindrichsoni, Andres Larsoni ja Hans Jürgensoni. Sel ajal koosnes Tallinna talurahva kogukond 239 täisealisest maksukohuslikust meesisikust.
20. sajandi algul elas Tallinnas kümneid tuhandeid talupoegi, kes seisid vallaliikmete nimekirjades ja maksid makse valdadele, millega neil mingit muud seost ei olnud. Linnaelanikeks ei saanud nad astuda kõrge sisseastumismaksu tõttu, seetõttu puudus neil linnas omavalitsuslik toetus.
Nende olukorra parandamiseks koostas Konstantin Päts 1911. aastal palvekirja Eestimaa kubernerile Tallinna linnavalla asutamiseks, millele koguti tuhandeid allkirju.
Saare valla lipp

Saare valla lipp  on Jõgeva maakonnas asunud endise Eesti haldusüksuse Saare valla lipp.
Lipp kinnitati 20. novembril 1996.

Lipu kirjeldus

Saare valla lipuks on ruudukujuline vapilipp. Kangas on jagatud horisontaalselt kaheks väljaks, ülemine, valge laid on laiem ja alumine, sinine kitsam. Sinisel laiul on püstiselt valge kaheteralise mõõga käepide, mis valgel laiul läheb üle roheliseks viieharuliseks okaspuutaimeks.
Lipu normaalmõõdud on 105x105 cm

Põhjendus

Lipu ideestik tuleneb Kalevipoja sangarikujuga seotud kohamuistenditest. Teatavasti asuvat muistse vägilase mõõk kohalikus Kääpa jões ning sealses pinnases ja vees peitubki see ürgjõud, millest tärkab ikka jälle uus elu (okaspuutaim) ning pärineb valla töökate inimeste varanduslik ja vaimne õitseng. Sinine värvus on vee, kui ka ustavuse ja vaimsuse võrdkuju, roheline aga looduse, nooruse ja lootuse sümbol.
Heinrich von Neff (1880−1951)

Päritolu ja haridustee

Heinrich von Neff põlvnes 1860. aastal aadeldatud suguvõsast. Ta oli Muuga fideikomissvaldaja Reinhold Heinrich Gaston von Neffi (1841−1906) ja tema abikaasa vabapreili Emilie Natalie Alexandrine Johanna von Stackelbergi (1845−1916) kuues laps. Hariduse omandas ta esmalt Nikolai kadetikorpuses. 1893. aastal asus ta õppima Paažikorpuses, mille ta lõpetas 1900. aastal alamporutšikuna.

Venemaa keisririigi ohvitser

Neff arvati sõjaväeteenistusse juba 1898. aastal. Pärast Paažikorpuse lõpetamist teenis 4. kaardiväe kütipolgus. Osales Vene-Jaapani sõjas, kus oli roodukomandör ja ülendati porutšikuks. Pärast sõjategevuse lõppu jätkas teenistust 4. kaardiväe kütipolgus. Alates 1910. aastast oli ta selle väeosa 5. roodu komandör. I maailmasõja alguseks oli ta tõusnud kapteni auastmesse. Sõja ajal sai temast pataljonikomandör ja 1915. aastal ülendati polkovnikuks. Ta paistis silma vaprusega: ta pälvis nii Georgi mõõga kui Püha Georgi ordeni IV klassi. Aastast 1917 kuni demobiliseerimiseni oli ta 463. Krasnoholmi jalaväepolgu komandör. Seejärel naasis Eestimaale, kus elas Saksa okupatsiooni ajal oma vennale kuuluvas Muuga mõisas.

Tegevus Venemaa kodusõja ajal

1918. aasta oktoobris astus ta ühena esimestest Pihkva vabatahtliku korpuse teenistusse. Peagi nimetati ta 3. Režitsa kütipolgu komandöriks. Sama aasta novembris soovis Neff viia Ostrovi maakonnas läbi mobilisatsiooni, kuid sattus seetõttu konflikti Põhjakorpuse komandöri kindralmajor Aleksei Jevimovitš Vandamiga (1867−1933). Päras seda kui viimane koos oma staabiülema kindralmajor Maljaviniga tagasi astusid, sai Neffist 22. novembril korpuse komandör. Tal õnnestus Punaarmee 7. armee osad üksused Eestist välja ajada, kuid juba jaanuaris kõrvaldati ta korpusekomandöri ametikohalt, kuna teda süüdistati sakslaste soosimises. Tema kõrvaldamise lisapõhjuseks oli asjaolu, et ta vastustas Eesti iseseisvust − korpus oli aga 1918. aasta novembris allutatud Eesti väejuhatusele. 1919. aasta juunis sai temast Loodearmee reservvägede juhataja ja juulis ülendati ta kindralmajoriks. Sama aasta detsembris arvati ta reservi. Pärast Loodearmee laialisaatmist jäi elama Eestisse.

Hilisem elukäik

1920. ja 1930. aastatel elas Neff Eestis ja ta töötas kaubafirmas "BIM". 1939. aastal lahkus ta Umsiedlungi käigus Saksamaale. Ta suri interneerimislaagris Ida-Friisimaal.

Perekond

Neff naitus 1917. aastal Irina Holmströmiga (1896−1936), kes oli hiljem Looderamee halastajaõde. Ta asus elama New Yorki, kus lõpetas elu enesetapuga. Abielu jäi lastetuks. Kindrali vanem vend staabirittmeister Timoleon (Leo) Karl von Neff (1871−1919) teenis samuti Loodearmees ja hukkus lahingus Narva all.
Öös on asju

Retseptsioon

Kirjandusteadlaste Epp Annuse ja Hasso Krulli väitel pani Mati Undi "Öös on asju" (koos Jaan Unduski "Kuuma" ja Peeter Sauteri "Indigoga") paika järgmise kümmekonna aasta piirid ja võimalused. Tegu on nn äärmustekstiga, mis tähendab, et selle tekstiloomeviis erineb tolle aja kirjandustraditsioonist ja ka lugejal tuleb muuta oma lugemisstrateegiat. 
Kalev Kesküla hinnangul (aastal 1990) on "Öös on asju" eesti kirjanduse kõige iroonilisem teos. Kirjandusteadlane Neeme Lopp täpsustab, et teos on eriline ka selle poolest, et Unt jõuab just ise teksti luues kollektiivse argimütoloogia parodeerimiseni. 
Ilmumise järel tekitas vastakaid arvamusi ka romaani postmodernistlik suund. Seda peeti puuduseks nii seetõttu, et see olevat liiga lihtsasti analüüsitav, kui ka paradoksaalselt keerulisuse tõttu. 
Romaani kese on elekter, kuid see kese on näiline: algne plaan kirjutada romaan elektrist umbub ning järele jääb vajadus kirjutada, sest "millestki peab ju kirjutama". Elektri kirjutamisest saab asendustegevus, mille mõõtmed üha laienevad, kuni "sõnad tühjenevad tähendusest".
Morgani maakond (Indiana)

Ajalugu

Maakond moodustati 31. detsembril 1822.
Walesi rahvusassamblee

Walesi rahvusassamblee (kõmri Cynulliad Cenedlaethol Cymru, inglise National Assembly for Wales) on Walesi parlament, millel on piiratud seadusandlikud õigused Walesi siseasjades.
Assamblee on 60-liikmeline. Liikme tiitel on AM (Assembly Member), kõmri keeles AC (Aelod y Cynulliad).

Ajalugu

Assamblee loodi vastavalt 18. septembril 1997. aastal toimunud referendumi tulemusele. Esmakordselt valiti Walesi rahvusassamblee koosseis 1999. aastal. 2003. aasta valimistel olid valituks osutunutest 50% naised.

Koosseis

2007. aasta valimiste järel on parlamendis esindatud 4 erakonda: leiboristid (26), Plaid Cymru (15), konservatiivid (12) ja Liberaaldemokraadid (6). Üks saadik on sõltumatu.
2006 oli assamblees esindatud 5 erakonda: leiboristid (29), Plaid Cymru (12), konservatiivid (11), Liberaaldemokraadid (6) ja Forward Wales (1). Üks saadik oli sõltumatu.

Valimissüsteem

40 liiget valitakse neljaks aastaks ühemandaadilistes ringkondades, ülejäänud 20 valitakse 5 ringkonnas, igast 4 liiget suletud parteinimekirjade alusel D'Hondti meetodiga.
Antonov An-26

Õnnetused

18. märtsil 2010 tegi Ülemiste järve jääle hädamaandumise Poolale kuuluv An-26 tüüpi lennuk, mille lastiks oli DHL-i postisaadetised. Lennuki pardal oli kuus inimest,neist üks, piloot sai kergelt viga.
Bill Gates

Maailma rikkaim inimene

Tänu Microsofti edule tõusis Gates ettevõtte suuromanikuna 1995. aastal maailma rikkaimaks inimeseks.
Näiteks, kui 13. märtsil 2005 avaldas majandusajakiri Forbes maailma kõige rikkamate inimeste iga-aastase edetabeli, siis hinnati seal Gatesi varanduse väärtuseks 46,6 miljardit USA dollarit ning ta oli Forbesi andmetel maailma rikkaim inimene 11. aastat järjest. 11. märtsil 2006 avaldatud edetabelis hinnati tema vara väärtuseks 666,4 miljardit Eesti krooni.
Juulis 2007 möödus temast rikkuselt mehhiklane Carlos Slim Helú, kuid 12. märtsil 2008, kui Forbes avaldas maailma rikkaimate inimeste edetabeli, oli Gates seal endiselt 40 miljardi USA dollari suuruse varandusega maailma rikkaim. Võrreldes eelmise aastaga oli ta kaotanud 58 miljardi Eesti krooni suuruse summa ja Carlos Helú oli 35 miljardi dollariga 3. kohal.
Kui 2008. aastal oli mõnda aega maailma rikkaimaks inimeseks Warren Buffett, siis 2009. aastal tõusis taas rikkaimaks Gates. 2010. aastast alates on rikkaim Carlos Helú, kuid Gates on püsinud varakuselt maailmas teisel kohal.
2010. aasta alguse seisuga oli Gatesi vara väärtus ligikaudu 53 miljardit USA dollarit, 2015. aasta alguseks oli see kasvanud 79 miljardi dollarini ning Forbes kuulutas ta viimase 20 aasta jooksul 16. korda maailma rikkaimaks inimeseks.

Eraelu

Gates abiellus 1. jaanuaril 1994 Melinda Frenchiga. Neil on kolm last: tütred Jennifer Katharine (1996) ja Phoebe Adele (2002) ning poeg Rory John (1999).
Happeline oksiid

Reaktsioone

Happeline oksiid + vesi → hape:
SO₂ + H₂O → H₂SO₃
Happeline oksiid + alus → sool + vesi:
CO₂ + Ca(OH)₂ → CaCO₃ + H₂O
Soola aniooniks on CO₃⁻², kuna CO₂-le vastav hape on H₂CO₃.
Happeline oksiid + aluseline oksiid → sool:
SO₃ + MgO → MgSO₄
Harmi mõis (Haljala)

Harmi mõis (ka Armi mõis; saksa keeles Harm) oli Vihula mõisa karjamõis Haljala kihelkonnas Virumaal.
Equagesic

Equagesic on kesknärvisüsteemi osadele, nagu taalamus ja limbiline süsteem, anksiolüütilisi toimeid avaldav ravimpreparaat, mis liigitatakse psühholeptikumide hulka. 
Equagesic on ravimi turunimi ja selle müügiletulekule ei eelnenud kliinilisi ravimiuuringuid.
Equagesic on karbamaadi derivaat ja selle iga suukaudne tablett sisaldas 200 mg meprobamaati ja 325 mg aspiriini.
Selle molekulaarvalem on C₉H₁₈N₂O₄ ja mass 218,25 g/mol.
Osade allikate kohaselt kurtnud võitluskunstide õpetaja ja näitleja Bruce Lee enne oma surma peavalu ja saanud näitlejatar Betty Ting Peilt valuvaigistit Equagesic, mis sisaldas aspiriini ja lihastelõõgastit. Mõnede allikate kohaselt surigi Lee ravimiallergiast põhjustatud ajuturse tagajärjel ning lahkamisel tuvastatud marihuaana jäljed tema surma ei põhjustanud.
Priit Pihlik

Elulugu

Priit Pihlik on teenistuja poeg.
Lõpetas 1990 Tartu 1. Keskkooli, 2001 Eesti Põllumajandusülikooli loomakasvatuse erialal, põllumajandusmagister (2004, EPMÜ), väitekiri "Mesilasemade kasvatamisest" Oli 2002–2004 EPMÜ loomakasvatuseinstituudi aretusosakonna vanemlaborant, 2004– EPMÜ/EMÜ veterinaarmeditsiini ja loomakasvatuse instituudi doktorant.

Teadustöö

Uurimisvaldkond: mesindus. Töid mesilasemade aretamisest, mesilasrassidest, mesilaste ja mesilate hooldamisest. Tartu Aianduse ja Mesinduse Seltsi ja Akadeemilise Põllumajanduse Seltsi liige. 10 teadustrükist.
Max Linder

Max Linder (Gabriel-Maximilien Leuvielle; 16. detsember 1883 Saint-Loubès – 31. oktoober 1925 Pariis) oli prantsuse filminäitleja, koomik.

Tsitaat

Hommikul, kui jõudsime Vincennes'i stuudiosse, ütles Louis Gasnier mulle:
“Leidsime toreda süžee. Vincennes'i järv on jääs. Sa saad algaja uisutaja osa.”
“Kulla mees, ma ei oska ju uisutada!”
“Seda naljakam tuleb,” kinnitas tema.
Ja mulle pandigi uisud alla. Mind tõugati jääle, enne kui jõudsin ülikonda vahetada. Võimatu öelda, mida ma täpselt tegin. Püüdsin end püsti hoida, kuid mu kübar kukkus maha. Tahtsin selle üles tõsta, kaotasin tasakaalu ja prantsatasin kübara otsa. Neljakäpukil ronisin tagasi kaldale.
Ütlesin Gasnier'le: ”Teen kõik, mida tahad, aga uisutama ma enam ei hakka.”
Tema vastas: “Rohkem pole vajagi, me juba filmisime. Nalja kui palju!”
Veste Paas, Kui tummfilm naeris…, Eesti Raamat, Tallinn, 1973, lk 4
Hommiku tänav (Tallinn)

Hommiku tänav on tänav Tallinnas Nõmme linnaosas Kivimäe ja Pääsküla asumis.
Tänav algab Lauliku tänavalt ja lõppeb Sõnajala tänavaga ristudes.
Enne 1925. aastat kandis tänav nime Nõmme tänav ja seejärel nime Hommiku tänav. 1940–1941 kandis tänav Haki tänava nime.
Haagis

Haagis on vedukile järele- või külgehaagitav veovahend, mis ei ole iseseisvalt liikumisvõimeline. See tähendab, et haagisel puudub edasiliikumiseks jõuallikas.
Liiklusseaduse mõistes on haagis mootorsõidukiga haakes liikumiseks valmistatud või selleks kohandatud sõiduk.
Haagiste kasutusala on väga laiaulatuslik. Haagiseid on jalgratastele, mootorratastele, sõidu- ja veoautodele.
Haagised on nii üldotstarbelisi, millega veetakse kõikvõimalikke kaupu, kui ka spetsiaalseid, nagu näiteks autode, paatide, vedelike, puistmaterjalide jne veoks ettenähtud haagised.
Haagised jagunevad mitmetesse kategooriatesse, näiteks: täishaagised, poolhaagised, külghaagised.
Teataja (Nissi valla leht)

Teataja (1994–2005 Nissi Valla Teataja) oli 1994–2017 ilmunud ajaleht, mis vahendas Nissi valla uudiseid. Lehte andis välja Niis Valla Kultuurikeskus.
Pärast 2017. aasta haldusreformi, mille käigus liitus Nissi vald Saue vallaga, annab endise Nissi valla aladel toimuva kohta uudised edasi Saue Valdur.
Bartolomeo Rastrelli

Bartolomeo Francesco Rastrelli (1700 Pariis – 1771 Peterburi) oli itaalia päritolu Venemaa arhitekt, alates 1730. aastast vanemõuearhitekt. Eriti luksusliku hilisbaroki esindajana oli ta keisrinnade Anna Ivanovna ja Jelizaveta Petrovna soosingus. Katariina II pidas teda aegunuks.
Rastrelli tuntuimad teosed on Talvepalee jms keiserlikud lossid. Eestis on tema töökojas valminud jooniste järgi tehtud Ahja mõis.
Nauru Bwiema

"Nauru Bwiema" ('Nauru laul') on Nauru Vabariigi riigihümn. 
Muusika autor on Austraalia lennuväemajor Laurence Henry Hicks ja sõnade autor Margaret Hendrie.
Hümn võeti ametlikult kasutusele 1968.

Naurukeelsed sõnad

Nauru bwiema, ngabena ma auwe.

Ma dedaro bwe dogum, mo otata bet egom.

Atsin ngago bwien okor, ama bagadugu

Epoa ngabuna ri nan orre bet imur.

Ama memag ma nan epodan eredu won engiden,

Miyan aema ngeiyin ouge, Nauru eko dogin!

Vanas kirjaviisis

Naoero buiema, ñabena ma auwe.

Ma dedaro buã dogum, mo otata bet egom.

Atsin ñago buiãn okor, ama bagadugu

Epoa ñabuna ri nan orre bet imur.

Ama memak ma nan epodan eredu won eñiden,

Mijan aema ñeijin ouge,

Naoero eko tokin!

Ingliskeelsed sõnad

Nauru our homeland, the land we dearly love,

We all pray for you and we also praise your name.

Since long ago you have been the home of our great forefathers

And will be for generations yet to come.

We all join in together to honour your flag,

And we shall rejoice together and say;

Nauru for evermore!

Ligikaudne eestikeelne tõlge

Nauru, meie kodumaa, palavalt armastatud maa,

me palvetame sinu eest ja ülistame sinu nime.

Iidsest ajast oled olnud meie kangete esiisade kodu

ja jääd selleks tulevastes põlvedes.

Austame koos sinu lippu

ja rõõmustame koos, öeldes:

Nauru jääb igavesti kestma.
Rahvusvahelistes sõjaoperatsioonides osalenute medal

Rahvusvahelistes sõjaoperatsioonides osalenute medal (ka rahvusvahelistes sõjalistes operatsioonides osalenu medal) on Eesti kaitseministri välja antav medal rahvusvahelistes sõjaoperatsioonides osalenud Eesti kaitseväelastele või välismaa kodanikele, kes on Eesti Kaitseväge nendes operatsioonides aitanud.
Flower power

Flower power oli 1960. aastate teisel poolel ja 1970. aastate alguses Ameerika Ühendriikides levinud  noorsoo protestiliikumise loosung, mis oli suunatud esmajoones Vietnami sõja vastu. 
Selle spontaanse, ideeliselt segase liikumise esimesel manifestatsioonil – hipide demonstratsioonil 1966. aastal – ehtisid meeleavaldajad end rahu, armastuse ja vendluse märgiks lilledega.
Flower power oli vägivalda eitava ideoloogia ja passiivse vastupanu sümbol.
Palukuklane

Palukuklane (Formica polyctena) on sipelglaste sugukonda kuklase perekonda kuuluv putukas. 
Ta on Eestis arvatud III kaitsekategooriasse.
Eestis võib neid leida paljudest metsatüüpidest.
Vargapesa

Vargapesa oli lambipesasse või voolumõõtjate kasutuselevõtu järel seinal asuvasse voolumõõtjasse korgi asemele keeratav pistikupesadega vahetükk, mille abil sai vooluvõrku ühendada näiteks raadio või triikraua.
Enne elektrienergia arvestite kasutuselevõttu tasuti elektri eest lampide arvu järgi, seega võimaldas pesa  tarvitatud elektrit "tasuta" saada. Voolumõõtja korgi asemele keeratud vargapesa abil sai elektrit enne mõõtjasse jõudmist, sellest ka nimetus. Hiljem on vargapesaks nimetatud lihtsalt voolujagajaid (harupistikud või harukontaktid).
Pike'i maakond (Georgia)

Ajalugu

Maakond moodustati 1822. aastal.
Majandusmatemaatika

Majandusmatemaatika on majandusteaduses ja majandusülesannete lahendamisel rakendatav matemaatika.
Majandusmatemaatikas leiab kasutust nt matemaatiline planeerimine, võrkplaneerimine, massteeninduse teooria, mänguteooria, optimaalse juhtimise teooria, positiivsete maatriksite teooria, matemaatiline statistika.
Manomeeter

Vedelikmanomeetrid

Vedelikmanomeetrite ehk piesomeetrite töö põhineb hüdrostaatilise rõhu omadusel (rõhk mõjub/kandub edasi igas suunas võrdse jõuga). Põhiosaks on läbipaistev toru, milles oleva vedeliku rõhk tasakaalustab mõõdetava vedeliku rõhu. Nad näitavad alati tegelikku rõhku, mis on oluline mõõtmise täpsuse seisukohalt (1 mm vedeliku samba kõrgust näitab rõhku 0,0001 baari). On lihtsa ehitusega ja odavad. Puuduseks on piiratud mõõtepiirkond, seetõttu sobivad väikeste rõhkude mõõtmiseks. Mõõdetava rõhu suurust piirab tema tasakaalustamiseks vajaliku vedelikusamba pikkus ehk siis manomeetri toru pikkus. Kasutatakse ka elavhõbeda manomeetrit, millel on tänu vedeliku suuremale tihedusele lühem toru. On tööstuslikus kasutamiseks ebamugavad, sest torud võivad murduda. Kasutatakse rohkem laboratooriumides väikeste rõhkude (kuni 0,1 baari) mõõtmiseks. Elavhõbeda manomeetrid kuni 4…5 baari mõõtmiseks.

Mehaanilised manomeetrid

Mehaaniliste manomeetrite töö põhineb rõhu poolt tekitatud deformatsiooni mõõtmisel. Mida suurem on rõhk, seda suurem on tema poolt tekitatud deformatsioon. Mõõdab rõhku kaudselt. Tekitab mõõtevigu, mis on tingitud näidiku ebatäpsusest, deformeeritava elemendi väsimusest. Vastutusrikastel seadmetel töötavaid mehaanilisi manomeetreid tuleb perioodiliselt kontrollida. Erinevates diapasoonides on vaja kasutada erinevaid mehaanilisi manomeetreid, sest manomeetri elastne element peab olema erineva jäikusega.Vedrumanomeeter võimaldab mõõta rõhku 0,5…10000 baari, membraanmanomeeter rõhku kuni 25 baari. Mehaaniliste manomeetrite eeliseks on töökindlus, väikesed gabariidid, mõõdavad suuri rõhkusid ja manomeetri lihtne paigaldus.

Manomeetrite toimimine

Erinevatel klassiühingutel manomeetrite toimimisele erinevad nõudmised. Näiteks klassiühing Bureau Veritas ei nõua ülevaatustel mõõteriistade kontrolli, Vene Register nõuab aga kõikide KMR iga-aastast kontrolli. Eestis toimub KMR teimimine vastavalt Eesti Veeteede ameti kehtestatud korrale. Manomeetrite skaalale on nõutav ja kasulik märkida punase joonega tööpiirkond. Manomeetrite metallkorpus peab olema plommitud.
Netšajev

Netšajev (vene Нечаев) on vene perekonnanimi. Nime naissoost vorm on Netšajeva.